**APROBAT:**

**Ministerul Sănătății,**

**Muncii și Protecției Sociale COORDONAT:**

Ordinul nr.\_\_\_\_\_\_\_ **Consiliul Municipal Chișinău**

din \_\_\_\_\_\_\_\_\_\_\_\_\_ Decizia nr. \_\_\_\_\_\_\_

\_\_\_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_

L.Ș. \_\_\_\_\_\_\_\_\_\_\_\_\_\_\_\_\_\_

L.Ș.

**ÎNREGISTRAT**

**Î.P. Agenția Servicii Publice**

Nr.\_\_\_\_\_\_\_\_\_\_\_\_\_\_\_\_\_\_\_\_\_

din „\_\_\_\_” \_\_\_\_\_\_\_\_\_\_\_ 2018

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

L.Ş.

##### REGULAMENTUL

**DE ORGANIZARE ŞI FUNCŢIONARE AL**

**INSTITUŢIEI MEDICO-SANITARE PUBLICE**

SPITALUL CLINIC MUNICIPAL

”Sfântul Arhanghel Mihail”

**2018CAPITOLUL I**

**DISPOZIŢII GENERALE**

1. Prezentul Regulament este elaborat în conformitate cu Legea ocrotirii sănătății nr.411-XIII din 28 martie 1995, Legea cu privire la asigurarea obligatorie de asistență medicală nr.1585-XIII din 27 februarie 1998, Legea privind înregistrarea de stat a persoanelor juridice și întreprinzătorilor individuali nr.220-XVI din 19 octombrie 2007, Codul civil al Republicii Moldova nr.1107-XV din 6 iunie 2002, alte acte normative în vigoare.
2. Instituția Medico-Sanitară Publică Spitalul Clinic Municipal ”Sfântul Arhanghel Mihail” în continuare (IMSP Spitalul) este persoană juridică din momentul adoptării Deciziei de fondare de către Fondator și aprobării prezentului Regulament de către Ministerul Sănătății, Muncii și Protecției Sociale și înregistrarea de stat la Î.P.Agenția Servicii Publice.
3. Denumirea completă a instituţiei este Instituția Medico-Sanitară Publică Spitalul Clinic Municipal ”Sfântul Arhanghel Mihail”;
4. Capitalul social al Instituției Medico-Sanitare Publice Spitalul Clinic Municipal ”Sfântul Arhanghel Mihail” se constituie din douăzeci și cinci milioane douăzeci și trei mii patru sute douăzeci și șapte lei, șaptezeci și opt bani (\_25023427,78\_) lei.
5. IMSP Spitalul Clinic Municipal ”Sfântul Arhanghel Mihail” este o instituție medico-sanitară publică ce beneficiază de toate drepturile ce decurg din calitatea de persoană juridică de drept public, gestionează mijloacele financiare primite de la bugetele componente ale bugetului public național prin contul unic trezorerial, pentru restul mijloacelor financiare are conturi proprii în bancă, inclusiv valutare, dispune de ștampilă și formular cu siglă de antet.
6. IMSP Spitalul Clinic Municipal ”Sfântul Arhanghel Mihail” îşi desfăşoară activitatea sa necomercială (nelucrativă) pe principiul autofinanțării, de non-profit, în conformitate cu legislaţia în vigoare şi prezentul Regulament;
7. IMSP Spitalul Clinic Municipal ”Sfântul Arhanghel Mihail” activează pe teritoriul Republicii Moldova.
8. Durată de activitate a IMSP Spitalul Clinic Municipal ”Sfântul Arhanghel Mihail” este nelimitată în timp.
9. Sediul IMSP Spitalul Clinic Municipal ”Sfântul Arhanghel Mihail” se află pe adresa: Republica Moldova, MD – 2005, mun. Chişinău, str.Arhanghel Mihail,38.

**CAPITOLUL II**

**Scopul, OBIECTIVELE şi ATRIBUŢIILE**

1. Scopul principal al IMSP Spitalul Clinic Municipal ”Sfântul Arhanghel Mihail” este fortificarea sănătăţii populației Republicii Moldova prin organizarea și asigurarea asistenței medicale, bazate pe tehnologii medicale de performanță și prestarea serviciilor medicale cost-eficiente și calitative.
2. IMSP Spitalul Clinic Municipal ”Sfântul Arhanghel Mihail” are următoarele obiective majore:
3. sporirea accesibilității populației la asistența medicală oportună;
4. asigurarea asistenței medicale spitalicești pentru cazurile medicale complexe ce nu pot fi rezolvate la nivel de asistență medicală primară;
5. îmbunătăţirea calităţii serviciilor medicale prin creșterea nivelului profesional şi tehnologic, orientat spre asigurarea securităţii pacientului şi respectarea drepturilor acestuia;
6. asigurarea continuității în acordarea asistenței medicale populației și interacțiunii cu toate instituțiile medico-sanitare din teritoriul deservit în vederea asigurării satisfacției pacientului pentru serviciile medicale acordate.
7. Pentru realizarea scopului şi obiectivelor menţionate IMSP Spitalul Clinic Municipal ”Sfântul Arhanghel Mihail” are următoarele atribuţii funcționale:
8. prestarea serviciilor medicale în cadrul asigurării obligatorii de asistenţă medicală în conformitate cu contractele încheiate cu Compania Naţională de Asigurări în Medicină (Agenția teritorială Chișinău) şi cu actele normative în vigoare;
9. prestarea serviciilor medicale în cadrul asigurărilor medicale facultative în conformitate cu clauzele contractuale şi prevederile legale;
10. prestarea serviciilor medicale contra plată , în baza actelor normative în vigoare;
11. procurarea echipamentului, medicamentelor şi consumabilelor necesare pentru prestarea serviciilor medicale, precum şi altor bunuri necesare pentru activitatea sa, cu respectarea procedurilor legale de achiziţii şi prezentului Regulament;
12. darea în locaţiune a bunurilor şi încăperilor, trecerea la cheltuieli a mijloacelor fixe şi vânzarea mijloacelor fixe neutilizate în activitatea IMSP Spitalul Clinic Municipal ”Sfântul Arhanghel Mihail” se efectuează cu acordul Fondatorului;
13. implementarea tehnologiilor performante orientate spre asigurarea securităţii pacientului şi calităţii serviciilor medicale (utilizarea standardelor, ghidurilor de tratament şi protocoalelor clinice aprobate, etc.);
14. colectarea datelor, crearea si asigurarea gestionării eficiente a bazelor de date privind serviciile medicale prestate şi prezentarea în modul şi termenul stabilit a rapoartelor şi informaţiilor despre activitatea IMSP Spitalul Clinic Municipal ”Sfântul Arhanghel Mihail”;
15. monitorizarea indicatorilor principali de sănătate și prezentarea rapoartelor statistice medicale instituțiilor abilitate în modul și termenele stabilite;
16. încheierea contractelor cu persoane terţe, prestatorii de servicii aferente activităţii de bază (spălătorii, alimentație, rețele de comunicații, de canalizare etc.);
17. conlucrarea cu alţi prestatori de servicii medicale, asigurarea integrităţii şi continuităţii tratamentului, respectarea principilui de etapizare a asistenţei medicale;
18. organizarea şi participarea la conferinţe tematice în domeniile de activitate;
19. organizarea autoinstruirei, dezvoltarea profesională continuă a lucrătorilor medico-sanitari și farmaceutici în instituțiile de profil;
20. este în drept să solicite informații de la alte instituții medicale, referitor la starea sănătății pacientului, extrase din fișa medicală, rezultatelor de laborator și a investigațiilor efectuate în procesul acordării asistenței medicale;
21. efectuarea altor activităţi permise de legislaţia în vigoare.
22. IMSP Spitalul Clinic Municipal ”Sfântul Arhanghel Mihail” prestează serviciile medicale de tipurile şi spectrul stipulate în Nomenclatorul instituţiilor medico-sanitare, aprobat de Ministerul Sănătăţii, Muncii și Protecției Sociale conform prevederilor art.4 alin.(5) al Legii ocrotirii sănătății nr.411-XIII din 28 martie 1995, în conformitate cu normativele de activitate (de personal, de paturi, norme alimentare, etc.) şi cu tarifele stabilite de Ministerul Sănătății, Muncii și Protecției Sociale.

**CAPITOLUL III**

**organele de conducere şi de administrare**

**Secţiunea 1**

**Fondatorul**

14**. Fondator** al IMSP Spitalul Clinic Municipal ”Sfântul Arhanghel Mihail” este Consiliul municipal Chișinău și are următoarele competențe:

1. adoptarea/propunerea pentru adoptare a deciziei de fondare, reorganizare sau lichidare a IMSP Spitalul Clinic Municipal ”Sfântul Arhanghel Mihail”, conform legislației în vigoare;
2. angajarea în bază de contract de management al instituției, încheiat pe un termen de cinci ani și eliberarea din funcție a directorului IMSP Spitalul Clinic Municipal ”Sfântul Arhanghel Mihail”, selectat prin concurs organizat de Ministerul Sănătății, Muncii și Protecției Sociale. La expirarea termenului de cinci ani, funcția de director al IMSP Spitalul Clinic Municipal ”Sfântul Arhanghel Mihail” devine vacantă de drept. Orice prevederi contrare acestui subpunct sunt nule de drept;
3. încheierea şi desfacerea contractului de management al instituției cu directorul instituției, stabilirea și evaluarea indicatorilor de performanță a activității instituției, precum și drepturilor salariale ale conducătorului în conformitate cu legislația în vigoare;
4. stabilirea performanțelor individuale și drepturilor salariale ale vicedirectorilor instituției în conformitate cu legislația în vigoare;
5. aplicarea stimulărilor și sancțiunilor disciplinare persoanelor cu funcții de conducere angajate, conform prevederilor Codului Muncii și altor acte în vigoare;
6. aprobarea organigramei şi statelor de personal ale IMSP Spitalul Clinic Municipal ”Sfântul Arhanghel Mihail”, conform normativelor aprobate de Ministerul Sănătății, Muncii și Protecției Sociale;
7. coordonarea devizului de venituri și cheltuieli (business-plan) al instituției și modificărilor la acesta;
8. transmiterea, în baza contractului de comodat, a bunurilor din administrarea Fondatorului în gestiunea economică a IMSP Spitalul Clinic Municipal ”Sfântul Arhanghel Mihail”;
9. aprobarea tranzacţiilor Instituţiei cu persoane terţe, a căror sumă depăşeşte 25% din suma mijloacelor financiare planificate pentru a fi acumulate de către IMSP Spitalul Clinic Municipal ”Sfântul Arhanghel Mihail” pe parcursul anului curent de activitate;
10. aprobarea contractelor de locaţiune/comodat a bunurilor şi încăperilor, a trecerii la cheltuieli a mijloacelor fixe şi a vânzării mijloacelor fixe neutilizate în activitatea IMSP Spitalul Clinic Municipal ”Sfântul Arhanghel Mihail”;
11. aprobarea, alocarea mijloacelor financiare bugetare pentru construcția, reparația capitală a edificiilor, procurarea utilajului costisitor și transportului sanitar;
12. aprobarea, cu acordul Ministerului Sănătății, Muncii și Protecției Sociale, creării și lichidării filialelor IMSP Spitalul Clinic Municipal ”Sfântul Arhanghel Mihail” și aderării IMSP Spitalul Clinic Municipal ”Sfântul Arhanghel Mihail” la uniuni sau asociații;
13. alocarea mijloacelor financiare pentru construcția, reparația capitală a edificiilor, procurarea utilajului costisitor și transportului sanitar;
14. controlul activităţilor curente ale IMSP Spitalul Clinic Municipal ”Sfântul Arhanghel Mihail”, în problemele ce țin de atribuțiile acestuia, inclusiv prin solicitarea de informații, acte, explicații, rapoarte de activitate etc.

15. Deciziile Fondatorului, în problemele ce ţin de atribuţiile acestuia, sunt obligatorii pentru conducerea şi persoanele cu funcţii de răspundere ale instituției medico-sanitare publice.

16. Fondatorul nu este în drept săia decizii referitoare la activitatea IMSP Spitalul Clinic Municpal ”Sfântul Arhanghel Mihail”, în afara atribuţiilor specificate la punctul 14.

17. Ordinele si deciziile Ministerului Sănătăţii, Muncii și Protecției Sociale, în problemele ce ţin de atribuţiile lui de organ central de specialitate, sunt obligatorii pentru Consiliul administrativ, conducerea şi alte persoane cu funcţii de răspundere ale IMSP Spitalul Clinic Municipal ”Sfântul Arhanghel Mihail”.

**Secţiunea 2**

**Consiliul administrativ**

18. **Consiliul administrativ** este organul de administrare şi supraveghere a activităţii IMSP Spitalul Clinic Municipal ”Sfântul Arhanghel Mihail”;

19. Consiliul administrativeste constituit de către Fondator pe un termen de 5 ani şi îşi exercită atribuţiile sale în conformitate cu legislaţia în vigoare, şi prezentul Regulament;

20. Consiliul administrativ are următoarele atribuţii exclusive:

1. examinarea şi aprobarea planurilor de activitate ale IMSP Spitalul Clinic Municipal ”Sfântul Arhanghel Mihail”;
2. examinarea şi aprobarea rapoartelor trimestriale şi anuale privind activitatea IMSP Spitalul Clinic Municipal ”Sfântul Arhanghel Mihail” şi prezentarea lor pentru informare Fondatorului;
3. examinarea şi prezentarea pentru coordonare Fondatorului a devizelor de venituri si cheltuieli (business-plan) şi modificărilor la acestea;
4. examinarea și coordonarea statelor de personal, listelor de tarifare a salariaţilor IMSP Spitalul Clinic Municipal ”Sfântul Arhanghel Mihail”;
5. aprobarea planurilor de achiziţii a bunurilor, serviciilor şi lucrărilor.

21. Consiliul administrativ al IMSP Spitalul Clinic Municipal ”Sfântul Arhanghel Mihail” este compus din 5 persoane, inclusiv:

1. reprezentantul Fondatorului (Preşedintele consiliului);
2. doi reprezentanți ai colectivului de muncă, propuși și aleși la adunarea generală a colectivului prin votul majorității celor prezenți;
3. reprezentantul unei asociații nonguvernamentale din domeniul sănătății;
4. un funcționar public din cadrul subdiviziunii de profil medical al fondatorului sau un specialist în domeniul ocrotirii sănătății numit de către Fondator suplimentar.

22. Preşedintele Consiliului convoacă şi conduce şedinţele Consiliului administrativ. În absenţa Preşedintelui, atribuţiile acestuia sunt exercitate de vicepreşedinte;

23. Şedinţele Consiliului administrativ pot fi ordinare şi extraordinare;

24. Şedinţele ordinare ale Consiliului administrativ se ţin nu mai rar de o dătă pe trimestru;

25. Şedinţele extraordinare ale Consiliului administrativ se convoacă de către Preşedintele consiliului:

1. din iniţiativă acestuia;
2. la cererea a cel puţin 3 membri din Consiliul administrativ;
3. la cererea Fondatorului;
4. la cererea Directorului IMSP Spitalul Clinic Municipal ”Sfântul Arhanghel Mihail”.
5. Cvorumul necesar pentru desfăşurarea şedinţei Consiliului administrativ constituie trei persoane din membrii Consiliului;
6. La şedinţele Consiliului administrativ fiecare membru deţine un vot. Nu se admite transmiterea votului de către un membru al Consiliului administrativ unui alt membru al consiliului sau altei persoane;
7. Deciziile Consiliului administrativ se adoptă prin votul majoritar al membrilor onsiliului prezenţi la şedinţă. În cazul parității de voturi, votul președintelui Consiliului este decesiv.
8. Deciziile Consiliului administrativ sunt semnate de președinte și li se atribuie un număr din registrul consiliului.

**Secţiunea 3**

**Directorul**

1. **Directorul** este persoana responsabilă şi abilitată cu dreptul de gestionare economică și conducere operativă al IMSP Spitalul Clinic Municipal ”Sfântul Arhanghel Mihail”.
2. Directorul este numit în funcție de către Fondator conform procedurii menționate la punctul 14 subpunctul 2) al prezentului Regulament.
3. Directorul IMSP Spitalul Clinic Municipal ”Sfântul Arhanghel Mihail” are următoarele atribuţii:
4. reprezintă interesele IMSP Spitalul Clinic Municipal ”Sfântul Arhanghel Mihail” fără procură, în relaţiile cu persoane terţe;
5. asigură executarea actelor legislative şi normative în vigoare, a ordinelor şi deciziilor Fondatorului, Ministerului Sănătății, Muncii și Protecției Sociale şi ale Consiliului administrativ;
6. elaborează strategia de dezvoltare şi planurile anuale de activitate ale IMSP Spitalul Clinic Municipal ”Sfântul Arhanghel Mihail”;
7. elaborează și prezintă spre aprobare, Fondatorului, organigrama și statele de personal ale IMSP Spitalul Clinic Municipal ”Sfăntul Arhanghel Mihail”, după coordonarea cu Consiliul administrativ;
8. elaborează rapoartele trimestriale şi anuale privind activitatea IMSP Spitalul Clinic Municipal ”Sfântul Arhanghel Mihail” şi le prezintă spre examinare şi aprobare Consiliului administrativ;
9. semnează contracte, eliberează procuri, deschide conturi în bănci, gestionează mijloace financiare ale IMSP Spitalul Clinic Municiopal ”Sfântul Arhanghel Mihail”;
10. deleagă în bază de procură, unele împuterniciri şi altor angajaţi ai instituţiei, conform obligațiunilor de funcție stipulate în fișele de post;
11. încheie, modifică, suspendă, încetează rapoartele individuale de muncă cu vicedirectorii IMSP Spitalul Clinic Municipal ”Sfântul Arganghel Mihail, cu respectarea procedurilor stabilite de Codul Muncii;
12. încheie, modifică, suspendă, încetează contracte individuale de muncă cu angajații IMSP Spitalul Clinic Municipal ”Sfântul Arhanghel Mihail”, cu respectarea procedurilor stabilite de Codul Muncii;
13. aprobă devizul de venituri şi cheltuieli (business-plan) şi modificările la acesta, cu prezentare pentru examinare Consiliului administrativ;
14. prezintă Fondatorului, propuneri privind reprofilarea, reconstrucţia, extinderea, reutilarea tehnică, trecerea la cheltuieli a bunurilor IMSP Spitalul Clinic Municipal ”Sfântul Arhanghel Mihail”;
15. asigură utilizarea eficientă a bunurilor IMSP Spitalul Clinic Municipal ”Sfântul Arhanghel Mihail”;
16. poartă răspundere, disciplinară, administrativă şi penală pentru încălcarea prevederilor actelor legislative și normative în procesul gestionării activității economico-financiare și operative al IMSP Spitalul Clinic Municipal ”Sfântul Arhanghel Mihail”;
17. elaborează și prezintă subiecte pentru examinarea acestora în ședințele Consiliului Medical subdiviziunii de profil medical;
18. conduce sau deleagă conducerea vicedirectorului de profil ședințele Consiliului Medical al IMSP Spitalul Clinic Municipal ”Sfântul Arhanghel Mihail„;
19. emite ordine și dispoziții, în limita competenței, obligatorii pentru toți salariații IMSP Spitalul Clinic Municipal ”Sfântul Arhanghel Mihail”;
20. În caz de vacanță a funcției de Director ori în alte cazuri, atribuțiile Directorului instituției stipulate în punctul 33 al prezentului Regulament, precum și alte atribuții și împuterniciri ale conducătorului instituției prevăzute de legislație, pot fi delegate prin ordinul Fondatorului unei alte persoane.
21. Directorul IMSP Spitalul Clinic Municipal ”Sfântul Arhanghel Mihail” este supus evaluării anuale a performanțelor profesionale și nivelul de îndeplinire a indicatorilor de performanță a activității instituției stabiliți în sarcina acestuia în conformitate cu modalitățile de evaluare stabilite de către Ministerul Sănătății, Muncii și Protecției Sociale.

**Secţiunea 4**

**Vicedirector medical**

1. Coordonarea activităţii de prestare a asistenței medicale spitalicești este asigurată de vicedirectorul IMSP Spitalul Clinic Municipal ”Sfântul Arhanghel Mihail”.
2. Vicedirectorul este numit în funcție de către directorul IMSP Spitalul Clinic Municipal ”Sfântul Arhanghel Mihail”, după coordonarea prealabilă cu Fondatorul, conform prevederilor legislației în vigoare.

37. La funcția de vicedirector al IMSP Spitalul Clinic Municipal ”Sfântul Arhanghel Mihail” poate fi numită persoana care are studii medicale superioare complete, aptă de muncă conform certificatului medical, fără antecedente penale, vechime de muncă în domeniu nu mai puțin de 5 ani.

1. Vicedirectorul are în subordinea sa subdiviziuni structurale, conform organigramei și statelor de personal, atribuțiile cărora sunt stabilite în Regulamentele subdiviziunilor IMSP Spitalul Clinic Municipal ”Sfântul Arhanghel Mihail”, și contractele individuale de muncă, aprobate de Directorul IMSP Spitalul Clinic Municipal ”Sfântul Arhanghel Mihail”.
2. Vicedirectorul medical se supune nemijlocit Directorului IMPS SCM ”Sfântul Arhanghel Mihail”, conduce și organizează activitatea subdiviziunilor subordonate, în limita delegărilor stabilite prin ordinul Directorului, Organigramei și prezentului Regulament.
3. Vicedirectorul IMSP Spitalul Clinic Municipal ”Sfântul Arhanghel Mihail” are următoarele atribuţii:
4. asigură organizarea şi coordonarea procesului diagnostic-curativ conform Protocoalelor Clinice Naționale, standardelor, normativelor şi a instrucţiunilor aprobate de Ministerul Sănătăţii, Muncii și Protecției Sociale și Direcției Generale Asistență Socială și Sănătate;
5. organizează prestarea serviciilor medicale în volumul și de calitatea prevăzută de Programul Unic, conform contractului încheiat cu Compania Națională de Asigurări în Medicină, în protocoalele şi ghidurile clinice de tratament aprobate de Ministerul Sănătăţii, Muncii și Protecției Sociale;
6. organizează efectuarea auditului medical intern conform metodologiei aprobate de Ministerul Sănătăţii, Muncii și Protecției Sociale și întreprinde măsuri ce se impun, conform prevederilor legale;
7. este președintele consiliului calității, asigură elaborarea protocoalelor instituționale și implementarea acestora;
8. dirijează fluxul de pacienţi pentru a asigura accesul populaţiei la asistența medicală spitalicească;
9. asigură monitorizarea indicatorilor de activitate a subdiviziunilor subordonate și întreprinde măsuri concrete pentru ameliorarea acestora;
10. evaluează calitatea asistenței medicale prestate de către subdiviziunile spitalicești și participă la asigurarea procesului de acreditare, la apărarea drepturilor pacienților și lucrătorilor medicali;
11. contribuie la implementarea în practică a realizărilor ştiinţei medicale, inclusiv metodelor noi de diagnostic, profilaxie şi tratament, bazate pe tehnologii avansate;
12. organizează conferințe, seminare în problemele actuale ale medicinii;
13. elaborează și prezintă subiecte pentru luarea acestora în dezbatere la ședințele Consiliul Medical și Consiliul Calității;
14. poartă răspundere disciplinară, administrativă şi penală pentru încălcarea actelor legislative și normative în limita competenţelor atribuite;
15. în lipsa Directorului îndeplinește atribuțiile de conducător al IMSP Spitalul Clinic Municipal ”Sfântul Arhanghel Mihail” fără remunerare suplimentară.

**Secțiunea V**

**Vicedirector administrare, infrastructură și logistică**

1. Coordonarea și supervizarea activităţii compartimentului tehnic-administrativ în IMSP Spitalul Clinic Municipal „Sfântul Arhanghel Mihail” este asigurată de către vicedirectorul administrate, infrastructură si logistică.
2. Vicedirectorul administrate, infrasctructură și logistică este numit în funcţie de către directorul IMSP Spitalul Clinic Municipal „Sfântul Arhanghel Mihail”, după coordonarea prealabilă cu Fondatorul, conform prevederilor legislaţiei în vigoare.
3. La funcţia de vicedirector administrare, infrasctructură și logistică al IMSP Spitalul Clinic Municipal ”Sfântul Arhanghel Mihail” poate fi numită persoana care are studii superioare tehnico-inginerești ori economico-financiare și abilităti manageriale, cu un stagiu de muncă în domeniu nu mai mic de 5 ani, apte de muncă, conform certificatului medical, fără antecedente penale.
4. Vicedirectorul administrare, infrastructură și logistică are în subordinea sa subdiviziuni structurale, conform organigramei şi statelor de personal, atribuţiile cărora sunt stabilite în Regulamentele subdiviziunilor IMSP Spitalul Clinic Municipal „Sfântul Arhanghel Mihail”, şi contractele individuale de muncă, aprobate de Directorul IMSP Spitalul Clinic Municipal „Sfântul Arhanghel Mihail”.

45. Vicedirector administrare tehnică și logistică are urmatoarele atribuţii:

1) coordonează activităţile serviciilor tehnice şi gospodărești care contribuie la funcționarea continuă și ritmică a instituției;

2) planifică şi coordonează activităţile din domeniul investiţiilor capitale, organizează lucrările de construcţii, reconstrucţii, reparaţii capitale şi curente, ale IMSP SCM “Sfântul Arhanghe Mihail” şi efectuează controlul asupra realizării lor;

3) este responsabil de dotarea IMSP SCM “Sfântul Arhanghel Mihail” cu echipamentul şi utilajul tehnic necesar realizării activităţii ritmice a instituţiei;

4) coordonează elaborarea de proiecte si documentaţii tehnico-economice pentru lucrările de investiţii la toate obiectivele din program, participă la petrecerea licitaţiilor, și evaluarea cîștigătorilor şi urmărirea în execuţie a acestora până la recepţia finală.

5) coordonează proiectele de dezvoltare a sistemului informatic, in concordanță cu necesitatile institutiei si nivelului tehnic atins cu respectarea surselor financiare preconizate la acest compartiment;

6) asigură stocarea, păstrarea şi folosirea eficientă a mijloacelor materiale şi bunurilor imobiliare necesare pentru funcţionarea IMSP SCM “Sfântul Arhanghel Mihail”;

7) elaborează argumentarea economică şi prezintă propuneri privind reconstrucţia, extinderea, reutilarea tehnică, trecerea la cheltuieli a bunurilor IMSP SCM “Sfântul Arhanghel Mihail” şi întreprinde măsuri pentru realizarea acestora;

8) asigură respectarea disciplinei muncii, regulilor de protecție a muncii și programul de muncă stabilit.

9) poartă răspundere personală, disciplinară, administrativă şi penală privind activitatea instituţiei în limita competenţelor stabilite de Director şi prezentul Regulament.

**Capitolul IV**

**PATRIMONIUL ȘI ACTIVITATEA  
ECONOMICO-FINANCIARĂ**

46. Patrimoniul IMSP Spitalul Clinic Municipal ”Sfântul Arhanghel Mihail” se formează din:

1. bunuri obținute în proprietate sau procurate pe parcursul activității;
2. mijloacele financiare obținute în urma prestării serviciilor medicale, inclusiv contra plată;
3. mijloacele bugetului de stat;
4. mijloacele fondurilor asigurării obligatorii de asistență medicală și asigurărilor facultative de sănătate;
5. credite bancare;
6. venituri obținute din arendarea echipamentului și încăperilor;
7. mijloacele provenite de la sponsori și din fondurile de binefacere;
8. alte surse de venit permise de legislația în vigoare.

47. Întreg patrimoniul IMSP Spitalul Clinic Municipal ”Sfântul Arhanghel Mihail” este folosit exclusiv pentru realizarea obiectivelor stabilite în prezentul Regulament.

48. Pentru gestionarea mijloacelor acumulate, IMSP Spitalul Clinic Municipal ”Sfântul Arhanghel Mihail” deschide cel puțin două conturi:

1. cont trezorerial pentru mijloacele obținute în urma acordării serviciilor medicale contractate de Compania Națională de Asigurări în Medicină;
2. cont bancar pentru mijloacele obținute în urma prestării de servicii contra plată, inclusiv cele prestate peste volumul prevăzut de Programul Unic al asigurării obligatorii de asistență medicală.

49. IMSP Spitalul Clinic Municipal ”Sfântul Arhanghel Mihail” planifică activitatea sa economico-financiară conform devizului de venituri și cheltuieli (business-plan) separat pentru fiecare tip de asistență medicală contractat de către Compania Națională de Asigurări în Medicină, astfel încât să asigure atingerea scopurilor prevăzute de prezentul Regulament și dezvoltarea sa ulterioară.

50. IMSP Spitalul Clinic Municipal ”Sfântul Arhanghel Mihail” își desfășoară activitatea economico-financiară pe cont propriu și poarrtă responsabilitate patrimonială, în conformitate cu legislația și actele normative în vigoare.

51. Răspunderea IMSP Spitalul Clinic Municipal ”Sfântul Arhanghel Mihail” față de terți nu se răsfrînge asupra bunurilor primite de la Fondator în baza contractului de locațiune/comodat.

52. Mijloacele financiare care, la sfîrșitul anului bugetar constituie depășirea veniturilor asupra cheltuielilor IMSP Spitalul Clinic Municipal ”Sfântul Arhanghel Mihail”, se utilizează pentru atingerea scopurilor regulamentare ale instituției în anul următor de gestiune, în conformitate cu prevederile legale, fiind incluse în devizele de venituri și cheltuieli (business-plan).

53. IMSP Spitalul Clinic Municipal ”Sfântul Arhanghel Mihail” ține evidența contabilă în conformitate cu standardele naționale de contabilitate. Evidența statistică este întocmită în conformitate cu legislația în vigoare. Rapoartele financiare și statistice se întocmesc și se prezintă organelor abilitate, în modul și termenele stabilite.

54. Nerespectarea cerințelor legate de rapoartele respective sau prezentarea întîrziată a acestora atrage după sine răspunderea prevăzută de legislația în vigoare.

55. Remunerarea muncii se efectuează în baza actelor normative, care reglementează salarizarea angajaților din instituțiile medico-sanitare publice, încadrate în sistemul asigurării obligatorii de asistență medicală.

**CAPITOLUL V**

**CONTROLUL ACTIVITĂŢII**

56. Controlul corespunderii activităţii IMSP Spitalul Clinic Municipal ”Sfântul Arhanghel Mihail” cu obiectivele prevăzute în prezentul Regulament se exercită de către Fondator și Ministerul Sănătății, Muncii și Protecției Sociale.

57. Pentru realizarea controlului activităţii IMSP Spitalul Clinic Municipal ”Sfântul Arhanghel Mihail” Fondatorul și Ministerul Sănătății, Muncii și Protecției Sociale au dreptul să ceară toate documente necesare, precum şi explicaţiile de rigoare de la persoanele împuternicite să conducă sau să reprezinte IMSP SCM ”Sfântul Arhanghel Mihail”, precum și de la alți angajați ai instituției.

58. În caz de depistare a încălcărilor în activitatea IMSP Spitalul Clinic Municipal ”Sfântul Arhanghel Mihail”, Fondatorul și Ministerul Sănătății, Muncii și Protecției Sociale sunt în drept să avertizeze şi să ia deciziile de rigoare în conformitate cu legislaţia Republicii Moldova.

1. Avertizarea şi decizia va conține motivele emiterii, cererea de înlăturare a încălcărilor comise sau de evitare a acestora pe viitor.
2. Avertizarea și decizia se comunică IMSP Spitalul Clinic Municipal ”Sfântul Arhanghel Mihail” în formă scrisă cu indicarea termenului în care aceasta este obligată să comunice despre rezultatele examinării și măsurile întreprinse.
3. Controlul respectării legislaţiei financiare şi fiscale se efectuează de către organele abilitate, companiile de audit **ş**i de alte organe de stat în cazurile prevăzute de legislaţia Republicii Moldova.
4. Controlul utilizării mijloacelor financiare provenite din fondurile asigurării obligatorii de asistenta medicală şi corespunderea volumului şi calităţii serviciilor medicale prestate persoanelor asigurate se efectuează de către Compania Naţională de Asigurări în Medicină, în conformitate cu clauzele contractului încheiat între aceştia şi cu prevederile legale în vigoare;
5. Exercitarea controlului nu trebuie săafecteze regimul normal de activitate a IMSP Spitalul Clinic Municipal ”Sfântul Arhanghel Mihail”.

**CAPITOLUL VI**

**REORGANIZAREA ŞI DIZOLVAREA**

1. Decizia de reorganizare sau dizolvare a IMSP Spitalul Clinic Municipal ”Sfântul Arhanghel Mihail” se adoptă de către Fondator, după coordonare cu Ministerul Sănătății, Muncii și Protecției Sociale, în conformitate cu prevederile legale în vigoare şi în corespundere cu Nomenclatorul instituţiilor medico-sanitare aprobat de Ministerul Sănătăţii, Muncii și Protecției Sociale.
2. Procedura şi succesiunea de drept, în cazul reorganizării IMSP Spitalul Clinic Municipal ”Sfântul Arhanghel Mihail” se efectuează în conformitate cu legislaţia în vigoare.
3. Persoanele juridice apărute în rezultatul reorganizării pot fi numai instituţii medico-sanitare publice sau întreprideri municipale.
4. Reorganizarea se consideră efectuată numai după aprobarea Regulamentelor instituţiilor medico-sanitare publice noi-apărute de către Ministerul Sănătății, Muncii și Protecției Sociale şi înregistrarea Regulamentelor respective în conformitate cu prevederile legale în vigoare.
5. Dizolvarea IMSP Spitalul Clinic Municipal ”Sfântul Arhanghel Mihail” are ca efect deschiderea procedurii de lichidare. Procedura de lichidare se efectuează în corespundere cu legislaţia în vigoare.

**CAPITOLUL VII**

**DISPOZIȚII FINALE**

1. Regulamentul IMSP Spitalul Clinic Municipal ”Sfântul Arhanghel Mihail” este elaborat conform Regulamentului – cadru, se coordonează de către Consiliul municipal Chișinău, se aprobă de către Ministerul Sănătăţii, Muncii și Protecției Sociale și se înregistrează la oficiul teritorial al Î.P. Agenția Servicii Publice.
2. Modificările şi completările la prezentul Regulament intră în vigoare din momentul aprobării lor de către Ministerul Sănătăţii, Muncii și Protecției Sociale şi înregistrării în modul stabilit.